Tien Gebooie - Wikipedia
Moses met die Tien Gebooie, skildery deur Rembrandt van Rijn, 1659
Moses met die Tien Gebooie, skildery deur Jusepe de Ribera, 1638
Hebreeuse perkament met die Tien Gebooie daarop, Amsterdam, 1768
Die Tien Gebooie of Tien Woorde (Hebreeus: עשרת הדיברות, Aseret ha'Dibrot), ook Dekaloog (Grieks: δεκάλογος, dekálogos), is 'n lys godsdienstige en morele verpligtinge, wat volgens die Bybel deur God aan Moses gegee is op die berg Sinai (Eksodus 19:23) of Horeb (Dewerim/Deuteronomium 5:2). Die Joodse fees Sjawoe'ot herdenk die ontvangs van die Tien Woorde deur Moses op die berg Sinai.
Die tien gebooie soos in Eksodus 20:1-17 uiteengesit:
Jy mag geen ander gode voor my aangesig hê nie. [ 1ste gebod ]
Jy mag vir jou geen gesnede beeld of enige gelykenis maak van wat bo in die hemel is, of van wat onder op die aarde is, of van wat in die waters onder die aarde is nie. Jy mag jou voor hulle nie neerbuig en hulle nie dien nie; want Ek, die HERE jou God, is 'n jaloerse God wat die misdaad van die vaders besoek aan die kinders, aan die derde en aan die vierde geslag van die wat My haat; en Ek bewys barmhartigheid aan duisende van die wat My liefhet en my gebooie onderhou.[ 2de gebod ]
Jy mag die Naam van die HERE jou God nie ydellik gebruik nie, want die HERE sal die een wat sy Naam ydellik gebruik, nie ongestraf laat bly nie. [ 3de gebod ]
Eer jou vader en jou moeder, dat jou dae verleng mag word in die land wat die HERE jou God aan jou gee. [ 5de gebod ]
Jy mag nie doodslaan nie. [ 6de gebod ]
Jy mag nie egbreek nie. [ 7de gebod ]
Jy mag nie steel nie. [ 8ste gebod ]
Jy mag geen valse getuienis teen jou naaste spreek nie. [ 9de gebod ]
Jy mag nie jou naaste se huis begeer nie; jy mag nie jou naaste se vrou begeer nie, of sy dienskneg of sy diensmaagd, of sy os of sy esel of iets wat van jou naaste is nie.[ 10de gebod ]
↑ (af) "Eksodus 19,23". Bybel: Eksodus. Bybelgenootskap van Suid-Afrika. Besoek op 2 Desember 2018. Moses het die Here geantwoord: “Die volk kan nie Sinaiberg bestyg nie, want U self het ons gewaarsku om 'n grens rondom die berg vas te stel en daarvan af weg te bly.”
↑ (af) "Deuteronomium 5,2". Bybel: Deuteronomium. Bybelgenootskap van Suid-Afrika. Besoek op 2 Desember 2018. Die Here ons God het by Horeb 'n verbond met ons gesluit.
Wikimedia Commons het meer media in die kategorie Tien Gebooie.
(en) "Decalogue, The, In Jewish Theology". Jewish Encyclopedia. Besoek op 23 Januarie 2019.
(en) "Ten Commandments". Encyclopædia Britannica. Besoek op 23 Januarie 2019.
Ontsluit van "https://af.wikipedia.org/w/index.php?title=Tien_Gebooie&oldid=1975261"